ປ. ໂອບາມາ ແຕ່ງຕັ້ງ ລມຕ ປ້ອງກັນປະເທດ ແລະຫົວໜ້າ ຊີໄອເອ (ວີດີໂອ)
ທ່ານ Obama ​ແຕ່​ງຕັ້ງ​ທ່ານ Chuck Hagel ເປັນລັດຖະມົນຕີ ປ້ອງກັນປະເທດ ແລະ ທ່ານ John Brennan ​ເປັນ​ຫົວໜ້າ ອົງການ​ສືບ​ລັບຊີ​ໄອ​ເອ.
ປະທານາທິບໍດີສະຫະລັດ ທ່ານ Barack Obama ໄດ້ຕັດສິນ ໃຈຂັ້ນສຸດທ້າຍກ່ຽວກັບທີມງານດ້ານຄວາມປອດໄພແຫ່ງຊາດ ສຳລັບສະໄໝທີສອງຂອງທ່ານໂດຍຮຽກຮ້ອງໃຫ້ສະພາສູງ “ຈົ່ງເຄື່ອນໄຫວຢ່າງວ່ອງ ໄວ” ແລະໃຫ້ການອະນຸມັດຕໍ່ການຄັດ ເລືອກຂອງທ່ານເພື່ອມາເປັນຜູ້ນໍາ ພາກະຊວງປ້ອງກັນປະເທດ ແລະອົງການສືບລັບຊີໄອເອ ທ່ານ Obama ໃນວັນຈັນວານນີ້ ໄດ້ແຕ່ງຕັ້ງໃຫ້ອະດີດສະມາ ຊິກສະພາສູງ ສັງກັດພັກຣີພັບບລິກັນ ທ່ານ Chuck Hagel ຈາກລັດNebraska ໃນພາກກາງຂອງສະຫະລັດ ເປັນລັດຖະ ມົນຕີກະຊວງປ້ອງກັນປະເທດຄົນຕໍ່ໄປ ແລະທີ່ປຶກສາດ້ານຕໍ່ ຕ້ານການກໍ່ການຮ້າຍ ທ່ານ John Brennan ເປັນຫົວໜ້າ ອົງການສືບລັບຊີໄອເອ ປະທານາທິບໍດີ ຮ້ອງທ່ານ Hagel ວ່າ “ເປັນຜູ້ນໍາ ທີ່ກອງທັບຂອງພວກເຮົາຄວນຈະໄດ້ຮັບ ” ນອກນັ້ນ ທ່ານຍັງກ່າວອີກວ່າ ອະດີດສະສະມາຊິກສະພາສູງຈາກລັດ Nebraska ທ່ານນີ້ ຍັງເປັນຜູ້ຕາງໜ້າ “ປະເພນີການຮ່ວມມືຈາກທັງສອງພັກການເມືອງ ທີ່ພວກເຮົາຕ້ອງການຫລາຍຂື້ນທີ່ວໍຊິງຕັນ ” ທ່ານ Obama ໄດ້ກ່າວສັນລະເສີນທ່ານ Brennan ໃນການເປັນຜູ້ ນຳພາການດຳເນີນຄວາມພະຍາຍາມຕໍ່ຕ້ານພວກກໍ່ການຮ້າຍ al-Qaida ໃນຂະນະທີ່ຍັງມີຄວາມໝາຍໝັ້ນ ຕໍ່ “ຄຸນຄ່າທີ່ບົ່ງບອກວ່າເຮົາເປັນ ຊາວອາເມຣິກັນ ” ທັງທ່ານ Hagel ແລະທ່ານ Brennan ຈະຕ້ອງໄດ້ຮັບການຢືນຢັນ ຈາກສະພາສູງສະ ຫະລັດ ບ່ອນທີ່ບັນດາສະມາຊິກສະພາສູງ ບາງທ່ານໄດ້ພາກັນສະແດງຄວາມເຫັນຄັດ ຄ້ານອອກມາແລ້ວ